HERRI ADMINISTRAZIO ETA JUSTIZIAKO SAILBURUAK (Erkoreka Gervasio) (EAJ, 2017-11-03):
Eskerrik asko, legebiltzar-buru andrea.
Agirre andrea, en Cataluña existen en este momento  - coexisten, por mejor decirlo -  tres agendas: Una mediática, otra judicial y otra política.
Sobre la mediática, que es muy importante y muy influyente  - incluye a las redes sociales - , no me voy a pronunciar porque no me corresponde.
Sobre la judicial sí voy a decir muy resumidamente que la prisión incondicional decretada ayer por la titular del Juzgado Central de Instrucción número 3, me parece desproporcionada, absolutamente innecesaria y encima contraproducente.
Creo además desde un punto de vista más jurídico, que es inconsistente, tanto desde el punto de vista del encuadramiento de los hechos en el marco del delito de rebelión  - e invito a sus señorías a que se lean los antecedentes parlamentarios del vigente Código Penal en esa materia - , y las aportaciones que el grupo parlamentario vasco en el Congreso y en el Senado hicieron, de manera que quedara patente que solamente era rebelión el levantamiento público y violento.
Pero me parece también inconsistente desde el punto de vista de la valoración de las circunstancias que concurren para decretar la prisión provisional. Solo un ejemplo, porque no tengo tiempo de más:
Me parece que considerar que hay peligro o alto peligro de destrucción de pruebas por parte de consejeros que están destituidos y no pueden acceder a sus despachos, parece absolutamente sarcástico.
Gero agenda politikoa dago baita ere. Agenda politikoari dagokionez, zuk esaten duzu zure interpelazioan, Kataluniako Parlamentuak Kataluniako errepublika independentea aldarrikatu duela, eta ustezko egitate horretan gainera antolatzen duzu edo oinarritzen duzu gero interpelazio guztia eta hortik abiatuta egiten duzu, galdetzen diozu gero Gobernuari ea zer asmo ote duen Kataluniako errepublika independentearekiko.
Nik hainbat aldiz irakurri dut Kataluniako Parlamentuak urriaren 27an egindako aldarrikapena, "Procés constituent" izeneko aldarrikapenaz hari naiz, egindako hiruren artean zentrala edo garrantzitsuena.
Eta nik zinez aitortu beharra daukat hemen nire kontuak ez datozela bat zure kontuekin. Kataluniako Parlamentuak onartu duena hitzez hitz hartuta, zera da:
"Declarar el inicio de la apertura del proceso constituyente". Berriro irakurriko dizut: "Declarar el inicio de la apertura del proceso constituyente". Ez naiz dokumentuaren hitzaurreaz ari, balio juridikoa daukan dokumentuaren zatiaz baino.
Esaldi honek, irakurri dizudan esaldi honek, esaten duena esaten du baina ez du esaten esaten ez duena. Agian Kamara honetan norbaitek nahiago izango zuen beste gauza bat esatea, baina horrek ez ditu gauzak aldatzen, errealitatea errealitatea delako. Eta egia da adierazpen horrek  - aldarrikapen horrek -  beste gauza bat ere esan zezakeen, bai. Baina esaten duena esaten du eta ez du esaten esaten ez duena.
Galdera da, norbaitek galdetu dezake: Testu hori idatzi dutenek gaizki idatzi zuten idatzi beharrekoa? Nik ez dut uste. Nik uste dut idatzi nahi zutena idatzi zutela, eta idatzi ez zutena ez zutela idatzi nahi, eta ezer idatzi ez bazuten, ez zutelako nahi dela. Seguruenik hau ez da nire irizpide bakarra, seguruenik egun hauetan auzitegien aurrean batek baino gehiagok defendatuko du nik orain hemen defendatzen nagoen ikuspuntua.
Nik ez dakit zuk edo beste edozeinek Legebiltzar honetan idatzi zutenagatik, edo bere kasuan idatzi ez zutenagatik, kritikatuko dituen bertako legebiltzarkideak, gauzak oker egiten ari direlako edo beste modu batera gauzak planteatu behar dituztelako. Nik ez, nik errespetatu egiten ditut. Izan ere, Kataluniako erakundeek hartzen dituzten erabakiei, nire ustez errespetua zor zaielako; errespetua zor zaie esaten dutena norberaren gustukoa izan zein ez izan, norberak egingo lukeena izan zein ez izan.
Hori guztia hitzei dagozkionez. Eta ekintzei buruz zer esan daiteke? Ekintzei arreta eskaini ezkero momentu honetan, begi-bistakoa da une honetan Kataluniako agenda politikoan  - ez naiz agenda judizialaz momentu honetan, hitz egin dut lehen horri buruz - , Kataluniako agenda politikoan zerbait garrantzitsua badago, abenduaren 21eko hauteskundeak direla, hauteskunde autonomikoak. Ez dira hauteskunde konstituienteak, autonomikoak baino; ez dira Kataluniako Parlamentuak urriaren 27an egindako adierazpen hartan aipatzen diren hauteskunde konstituienteak, ez, Rajoyk berak deitutako hauteskunde autonomikoak baino.
Nik momentu honetan Kataluniako alderdi guztiak ikusten ditut hauteskunde horretan parte hartzeko prest eta horretarako eman behar diren urratsak ematen. PDeCAT-k argi utzi du hauteskunde horietan parte hartzeko asmo argia eta trinkoa daukala. "Señor Rajoy  - esaten zuen bere idazkari nagusiak duela egun batzuk - , nos veremos en las urnas".
Are gehiago, hautagaiak aukeratzen ere hasita daude dagoeneko eta norbaitek eskaini du dagoeneko bere burua zerrenda-burua izateko.
ERCk ere berdin. Bere bozeramaileak argi asko adierazi zuen joan del astelehenean: "A ERC no le da miedo las urnas". Eta inork zalantzarik bazuen, Puigdemontek berak argitu zuen joan den asteartean Bruselan egindako adierazpen hartan: "Tomamos las elecciones como un reto democrático. Los retos democráticos no nos dan miedo. Siempre que hay urnas, ahí estaremos, en el terreno de la democracia en el que somos más fuertes y en el que siempre hemos ganado".
Eta hori guztia gutxi balitz, Asamblea Nacional de Cataluñako buruzagiek hauteskundeetan parte hartzeko zerrenda bakarra osatzeko eta zerrenda horretan espetxean dauden Jordi Cuixart eta Jordi Sánchez sartzeko eskatu diete PDeCAT eta ERCri. Orain seguruenik espetxeratutako beste guztiak sartzeko ere eskatuko die.
Kataluniari begiratuz, momentu honetan hauteskundeen inguruko solasa da nagusi aktore politikoen estrategietan. Erratuta dabiltza denak, oker dabiltza denak. Beste modu batera jokatu beharko lukete. Ez lukete hauteskunde horietan parterik hartu behar iruzurrezko hauteskundeak direlako. Ez dakit zuek, baina nik behintzat ez nuke horrelakorik esango eta ni ez nintzateke ausartuko orain Kataluniako inori, Kataluniako inongo aktore politikori aholkurik ematen arlo honetan.
Aitzitik, nik errespetatu egin ditut orain arte, errespetatu egiten ditut orain eta egingo ditut baita ere euren erabakiak Kataluniako kontuetan katalanei eurei dagokielako protagonismoa. Eta gaur gaurkoz, protagonismoa arlo politikoan, agenda politikoari dagokionez behintzat, bide honetatik abiatzen dago. Agenda judizialaz hitz egin dut eta nire iritzia laburbildu dut.
Nire planteamendua...
...dago, agenda judizialaz hitz egin dut eta nire iritzia laburbildu dut.
Nire planteamendua, beraz, errespetuarena da, bertako aktore politikoak hartzen dituzten erabakiekiko errespetua. Ez dakit zurea, zein den zure jarrera. Gauzak gaizki egiten ari direla esango diezu? Urriaren 27ko aldarrikapen hori gaizki egin zutela esango diozu? Beste era batera erredaktatu behar zutela, esaldi hori esango diezu? Nik ez. Hauteskunde hauetan ez dutela parterik hartu behar esango diezu? Nik ez. Nik errespetatu egingo ditut euren erabakiak eta Jaurlaritzari buruz hitz egiten duzunez, Jaurlaritza honek ere bai errespetatu egingo ditu bertan hartzen dituzten erabakiak.
Eskerrik asko.